5 sterf in taxi-ongeluk | Netwerk24
5 sterf in taxi-ongeluk
Vyf mense is Vrydagoggend op die R23 Heidelbergpad in Brakpan dood en ses beseer toe ’n minibustaxi gerol het. “Toe paramedici op die toneel opdaag, het die insittendes rondom die minibustaxi gelê nadat hulle uit die voertuig geslinger is,” sê Russel Meiring, woordvoerder van die nooddiens ER24. Nadat die paramedici die toneel ondersoek het, is vier mans en een vrou gevind wat reeds aan hul beserings beswyk het. Meiring sê van die beseerdes se toestand is kritiek. “Paramedici het onmiddellik hul behandeling begin waarna die beseerdes na verskeie hospitale geneem is.” Volgens Meiring is die oorsaak van die ongeluk nog onbekend. Meer Stories
1 dood, talle beseer in taxi-ongeluk in Jhb
Tien dood in taxi-ongeluk aan Suidkus